**Opis predmetu zákazky**

**Názov zákazky:**

**Vypracovanie dokumentácie na stavebné povolenie s podrobnosťou dokumentácie na realizáciu stavby, uskutočnenie inžinierskej činnosti a odborného autorského dohľadu**

**Druh zákazky**: Zákazka na poskytnutie služby

**Opis predmetu zákazky:**

Predmet zákazky sa týka objektu rekreačnej chaty, súpisné číslo 6453, orientačné číslo 42 na pozemku KNC parc. Č. 1814 v k.ú. Nová Baňa, ktorý bol daný do užívania v roku 1964.

Objekt momentálne nie je celoročne využívaný a rekonštrukciou sa má dosiahnuť možnosť celoročného využívania objektu na ubytovanie, konanie prednášok, workshopov, kongresov, pre účely vyučovania a poskytovania vzdelávacích seminárov.

Predmetom zákazky je poskytnutie služieb na činnosti: časť 1. vypracovanie projektovej dokumentácie na stavebné povolenie s podrobnosťou dokumentácie na realizáciu stavby, časť 2. inžinierska činnosť pre vydanie stavebného povolenia a časť 3. autorský dozor pre projekt „Rekonštrucia Chaty Tajch – SOŠ HSaO Nová Baňa“ – vypracovanie projektovej dokumentácie, minimálne v nasledovnom rozsahu:

**Časť 1: Vypracovanie projektovej dokumentácie na stavebné povolenie s podrobnosťou dokumentácie na realizáciu stavby**:

1. Objednávateľ požaduje vypracovať dokumentáciu so všetkými náležitosťami v zmysle § 3 a § 9 vyhlášky Ministerstva životného prostredia SR č. 453/2000 Z. z., ktorou sa vykonávajú niektoré ustanovenia stavebného zákona v znení neskorších predpisov a v rozsahu prílohy č. 1, 2, 3 a 4 Sadzobníka pre navrhovanie ponukových cien projektových prác a inžinierskych činností UNIKA.
2. Dokumentácia musí byť vypracovaná v obsahu a rozsahu vymedzenom všetkými príslušnými platnými právnymi predpismi v SR, najmä, nie však výlučne, v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, so zákonom č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, so zákonom č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov, s Vyhláškou Ministerstva dopravy, výstavby a regionálneho rozvoja SR č. 324/2016 Z. z., ktorou sa mení a dopĺňa vyhláška Ministerstva dopravy, výstavby a regionálneho rozvoja SR č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, s Vyhláškou Ministerstva dopravy, výstavby a regionálneho rozvoja SR č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, a ďalších súvisiacich vyhlášok.
3. Stavebné objekty musia byť navrhnuté v súlade s princípmi univerzálneho navrhovania podľa čl. 9 a 19 Dohovoru OSN o právach osôb so zdravotným postihnutím z 13.12.2006 a musia spĺňať požiadavky v súlade s vyhláškou Ministerstva životného prostredia SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.

**Dokumentácia bude zahŕňať okrem iného aj**:

* výkazy výmer (vyjadrenie jednotlivých stavebných a montážnych prác v merných jednotkách) + položkový rozpočet jednotlivých stavebných objektov - spracovaných pre každý stavebný objekt zvlášť a jeden rozpočet a výkaz výmer zahrňujúci všetky stavebné objekty spolu,
* posúdenie jestvujúcich, prípadne návrh nových prípojok na inžinierske siete,
* prípadný návrh spevnených plôch a potrebných parkovísk,
* prípadný návrh akumulácie a retencie dažďových vôd zo striech a spevnených plôch na priľahlom pozemku a jej opätovné využívanie,
* stavba bude navrhnutá v nízkoenergetickom štandarde, rešpektujúca „zelené opatrenia“, t. j. adaptačné opatrenia zamerané na zníženie nepriaznivých dôsledkov zmeny klímy,
* rekonštrukcia je nutná z dôvod požiadavky na budovu, ktorá bude obývateľná a celoročne využívateľná,
* tepelnotechnický posudok vypracovaný v súlade zo zákonom č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov.

**Ďalšie podmienky:**

1. Zhotoviteľ vypracuje dokumentáciu podľa podkladov, pokynov a požiadaviek objednávateľa.
2. Zhotoviteľ sa zaväzuje vypracovať projektovú dokumentáciu s projektovým energetickým hodnotením v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov, zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, zákona č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov, § 3 a § 9 vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona, a v zmysle ďalších súvisiacich vyhlášok.
3. Zhotoviteľ sa zaväzuje, že súčasťou projektovej dokumentácie bude Projektové hodnotenie energetickej hospodárnosti budov a Odborný výpočet predpokladaných energetických úspor podpísaný oprávnenou osobou porovnaním stavu pred a po realizácii projektu v rozsahu potrebnom na preukázanie splnenia podmienky na úsporu energie vypracovaných odborne spôsobilou osobou v súlade so zákonom č. 555/2005 Z. z. o energetickej hospodárnosti budov v znení neskorších predpisov a príslušných všeobecne záväzných právnych predpisov.
4. Zhotoviteľ sa zaväzuje, že projektová dokumentácia bude spracovaná v súlade s vyhláškou MDVRR SR č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, t.j. globálny ukazovateľ musí byť lepší (teda menší) ako horná hranica energetickej triedy **A0**. Ak nie je splnenie minimálnych požiadaviek na primárnu energiu (globálny ukazovateľ) pri významne obnovovanej budove technicky, funkčne a ekonomicky uskutočniteľné (§ 4 ods. 13 a § 5 ods. 3 a ods. 4 Vyhlášky MDVRR SR č. 364/2012 Z. z.), bude táto skutočnosť odôvodnená odborne spôsobilou osobou pre energetickú certifikáciu budov.
5. Zhotoviteľ je povinný zhotoviť dokumentáciu podľa technických noriem STN, STN EN a ISO platných v čase jej zhotovenia. Zhotoviteľ sa zaväzuje, že dokumentácia bude vypracovaná a potvrdená autorizovaným architektom alebo stavebným inžinierom v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov.
6. Dokumentáciu je zhotoviteľ povinný spracovať v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov a Vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona.
7. Súčasťou dokumentácie bude fotodokumentácia pôvodného stavu.
8. Zhotoviteľ je povinný pri vypracovaní diela postupovať v zmysle § 42 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
9. Predmetom plnenia podľa tejto zmluvy **nie sú**:
* zhotovenie výrobnej dokumentácie (konštrukčné, dielenské a montážne výkresy, výkresy pomocných konštrukcií, stavebných a montážnych zariadení, debnenia, tvaru výstuže prefabrikovaných prvkov, výpočty prefabrikátov, podrobné vytyčovacie výkresy stavby);
* zhotovenie dokumentácie dočasných stavieb zariadenia staveniska;
* priebežné vypracúvanie kontrolných zostáv nákladov stavby v členení na jednotlivé stavebné objekty a prevádzkové súbory.

Odhadované náklady na stavebné práce: 450 000,00 EUR bez DPH.

**Dĺžka požadovaného plnenia:** do šesťdesiat (60) dní.

**Časť 2. Výkon inžinierskej činnosti**

Zhotoviteľ je povinný vykonať:

1. komplexné služby v rozsahu platnej legislatívy v SR, vrátane zabezpečenia zapracovania stanovísk dotknutých orgánov do projektovej dokumentácie, dohodnutie riešení a postupov s objednávateľom stavby, dodávateľom stavebných prác na stavbe a dotknutými orgánmi štátnej správy a samosprávy, zabezpečenie ostatných vstupov potrebných pre spracovanie dokumentácie. Súčasťou inžinierskej činnosti zhotoviteľa bude aj vybavenie právoplatného stavebného povolenia spolu s vyjadreniami všetkých dotknutých orgánov, a v prípade potreby aj iného povolenia/rozhodnutia potrebného pre stavbu;
2. posúdenie dokumentácie zo strany štátom založenej obchodnej spoločnosti pôsobiacej v oblasti posudzovania bezpečnosti technických zariadení, a to: Technická inšpekcia, a.s., Trnavská cesta 56, 821 01 Bratislava, IČO: 36 653 004;
3. zapracovanie podnetov zo strany dotknutých orgánov do projektovej dokumentácie, ktoré boli zo strany dotknutých orgánov deklarované v jednotlivých stanoviskách;

**Dĺžka požadovaného plnenia:** do deväťdesiat (90) kalendárnych odo dňa protokolárneho odovzdania projektovej dokumentácie

**Časť 3. Výkon odborného autorského dozoru minimálne v rozsahu nasledovných plánovaných činností:**

* 1. zúčastniť sa na odovzdaní staveniska stavebnému dozoru a dodávateľovi stavebných prác na stavbe,
	2. sledovať postup výstavby z technického a technologického hľadiska a kontrolovať dodržiavanie podmienok stanovených v projektovej dokumentácii k stavbe, vo všeobecne záväzných právnych predpisoch a technických normách,
	3. vyjadrovať sa k návrhom zhotoviteľa stavby na zmeny projektovej dokumentácie z technického i technologického hľadiska a zúčastňovať sa konaní o zmene stavby pred dokončením,
	4. vyjadrovať sa k požiadavkám zhotoviteľa stavby na tzv. naviac práce, t. j. práce nad rozsah stavebných prác vyplývajúcich z dokumentácie,
	5. zúčastniť sa na operatívnych a kontrolných dňoch stavby,
	6. zúčastniť sa na odovzdaní a prevzatí dokončenej stavby alebo jej časti, v súlade s dohodnutými alebo všeobecne záväznými právnymi predpismi,
	7. na požiadanie objednávateľa alebo z podmienok vyplývajúcich zo spracovanej a schválenej dokumentácie, zúčastniť sa na kontrole a preberaní konštrukčných vrstiev, stavebných konštrukcií, resp. konštrukčných prvkov, ktoré sú rozhodujúce pri realizácii jednotlivých objektov stavby,
	8. na základe zistených skutočností vyjadrovať sa k prípadným zmenám stavebných a technologických postupov na stavbe,
	9. na výzvu stavebného dozoru je povinný sa dostaviť na stavbu do 3 dní, v mimoriadnych prípadoch do 24 hodín od doručenia takejto výzvy stavebného dozoru,
	10. v prípade zložitých riešení a v prípade potreby stanoviska jednotlivých špecialistov AD je povinný dodať svoje stanovisko v dohodnutom termíne objektívne stanovenom podľa zložitosti riešení,
	11. v prípade potreby predkladať stanoviská a vysvetľovať problémy spojené s nejasnosťami vyplývajúcimi z vyhotovenej projektovej dokumentácie,
	12. v prípade, že skutkový stav zistený na stavenisku nezodpovedá predpokladom v projektovej dokumentácii, navrhovať technické riešenie vyvolanej zmeny vrátane komplexného projekčného spracovania zmeny technického riešenia do projektovej dokumentácie,
	13. zaujať stanovisko s vysvetlením a návrhom riešenia k prípadným skrytým vadám stavby,
	14. zabezpečiť vypracovanie záverečnej správy AD o priebehu stavby.

**Dĺžka požadovaného plnenia:**

Predpokladaná lehota výstavby: 12 mesiacov

Konkrétne podmienky poskytnutia služby budú upravené v zmluve o dielo.

**Uchádzači musia všetky uvedené skutočnosti zohľadniť pri príprave svojej ponuky. Cenovú ponuku je potrebné stanoviť v prílohe č. 1 Výzvy na predloženie cenovej ponuky – Cenová ponuka.**